CELEX: C2005/045/27
Language: el
Date: 2005-02-19 00:00:00
Title: Υπόθεση C-491/04: Αίτηση για την έκδοση προδικαστικής αποφάσεως που υπέβαλε το VAT and Duties Tribunals, Manchester Tribunal Centre, με διάταξη της 24ης Νοεμβρίου 2004, στην υπόθεση Dollond and Aitchison Ltd κατά Commissioners of Customs and Excise

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/14
            
         Αίτηση για την έκδοση προδικαστικής αποφάσεως που υπέβαλε το VAT and Duties Tribunals, Manchester Tribunal Centre, με διάταξη της 24ης Νοεμβρίου 2004, στην υπόθεση Dollond and Aitchison Ltd κατά Commissioners of Customs and Excise
   (Υπόθεση C-491/04)
   (2005/C 45/27)
   Γλώσσα διαδικασίας: η αγγλική
   Με διάταξη της 24ης Νοεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 29 Νοεμβρίου 2004, το VAT and Duties Tribunals, Manchester Tribunal Centre, στο πλαίσιο της διαφοράς μεταξύ Dollond and Aitchison Ltd και Commissioners of Customs and Excise που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Πρέπει το μέρος του τιμήματος που καταβάλλεται από πελάτη στην D & A Lenses Direct Limited για την παροχή συγκεκριμένων υπηρεσιών εκ μέρους της Dolland & Aitchison Ltd ή εκ μέρους των δικαιοδόχων αυτής (franchisees) να συνυπολογίζεται στο συνολικό τίμημα για τα συγκεκριμένα εμπορεύματα, ούτως ώστε να αποτελεί μέρος της τιμής που καταβλήθηκε ή πρόκειται να καταβληθεί για τα εν λόγω εμπορεύματα κατά την έννοια του άρθρου 29 του κανονισμού 92/2913 (1), όταν ο πελάτης είναι ιδιώτης και εισαγωγέας, για λογαριασμό του οποίου η D & A Lenses Direct Ltd καταβάλλει τον ΦΠΑ κατά την εισαγωγή;
               Τα επίμαχα εμπορεύματα είναι:
               
                           i)
                        
                        
                           Φακοί επαφής
                        
                     
                           ii)
                        
                        
                           Υγρά καθαρισμού
                        
                     
                           iii)
                        
                        
                           Θήκες φύλαξης των φακών
                        
                     Οι επίμαχες υπηρεσίες είναι:
               
                           iv)
                        
                        
                           Εξέταση από οπτικό για χορήγηση των φακών
                        
                     
                           v)
                        
                        
                           Επίσκεψη σε οπτικό
                        
                     
                           vi)
                        
                        
                           Υπηρεσίες παρακολούθησης και φροντίδας κατά βούληση του πελάτη
                        
                     
         
               2.
            
            
               Σε περίπτωση αρνητικής απαντήσεως στο πρώτο ερώτημα, μπορεί, παρά ταύτα, το καταβληθέν ή καταβλητέο ποσό που αντιστοιχεί στα εμπορεύματα να υπολογιστεί με βάση το άρθρο 29 ή πρέπει οπωσδήποτε να υπολογιστεί με βάση το άρθρο 30 του εν λόγω κανονισμού;
            
         
               3.
            
            
               Λαμβανομένου υπόψη ότι οι Νήσοι της Μάγχης υπάγονται στο τελωνειακό έδαφος της Κοινότητας αλλά δεν υπάγονται στο κοινοτικό έδαφος ΦΠΑ για τους σκοπούς εφαρμογής της οδηγίας 77/388/ΕΟΚ (2), μπορούν να χρησιμοποιηθούν λυσιτελώς τα συμπεράσματα της αποφάσεως C-349/96, Card Protection Plan Limited κατά Commissioners of Customs and Excise, προκειμένου να διευκρινιστεί ποιό μέρος ή ποιά μέρη της συναλλαγής, η οποία περιλαμβάνει την παροχή ορισμένων υπηρεσιών και την παράδοση ορισμένων αγαθών, πρέπει να ληφθούν υπ' όψιν και να αποτιμηθούν για τους σκοπούς εφαρμογής του Δασμολογίου των Ευρωπαϊκών Κοινοτήτων;
            
         
      (1)  Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (ΕΕ. L 302 της 19/10/1992 σ. 1.
   
      (2)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 9/001, σ. 49).